Provincia de Salamanca

Salamanca ye una provincia llionesa, nel suroeste de la Comunidá Autónoma de Castiella y Llión.

Ye una de les nueve provincies qu'encadarmen Castiella y Llión. Llenda al norte cola provincia de Zamora, al noreste con Valladolid, al este cola provincia d'Ávila, al sur cola de Cáceres y al oeste con Portugal. Na dixebra provincial de 1833, adscribióse a la rexón del Reinu de Llión.
La so superficie xeográfica ye de 12.336 km², lo que conviértela na tercer provincia de Castiella y Llión dempués de Llión y Burgos. L'altor mediu de la provincia ye de 830 m sobre'l nivel del mar. 

El clima ye de tipu continental, con iviernos fríos y suchos y branos caldios. La temperatura medio ye de 3,7°C en xineru (pudiendo baxar, en díes de fuertes xelaes, a dellos graos baxo cero). Nel branu la temperatura medio ye de 24,2°C, magar que pue xubir hasta los 35° o 40°C.

Anguaño (INE 2005), la provincia cunta con 352.414 habitantes, de los que 160.331 (un 45%) vive na capital, Salamanca, allugada a orielles del ríu Tormes. Hai 362 conceyos na provincia, de los que más de la metá tienen una población inferior a los trescientos habitantes (ye la segunda provincia española con respeutu al númberu de conceyos, per darrera de Burgos). Los conceyos más poblaos de la provincia son, a parte de la capital, Béjar, Ciudad Rodrigo, Santa Marta de Tormes, Peñaranda de Bracamonte, Guijuelo, Alba de Tormes, Vitigudino y Villoria.

 Historia 
Pa la so conquista los romanos tuvieron d'afrentase a los Vettones, d'ún xeitu progresivu, les bregues entamaríen sobro'l 193 e.C. pero l'anexón total afecharíase hacia'l 125 e.C. demientres les Guerres Lusitanes. Demientres la dominación romana la Provincia taba adscrita a la Provincia Romana de Lusitania y una pequeña parte a la Tarraconense. A lo llargo la dómina en que formó parte del Imperiu Romanu la población adquirió'l llatín como llingua madre, la relixón cristiana impúsose so les demás, asumiéronse los xeitos d'agricultura de los romanos y les sos lleis.

L'arribada los visigodos significó cambeos nes clases dominantes, sicasí, malapenes sintiéronse ente'l pueblu llanu. D'esta dómina nun fincaren grandes construcciones, mas aportaren restos como los cagüercos de piedra que pueden vese sobremanera na zona oeste de la provincia, na zona de Ciudad Rodrigo y na de Vitigudino, destacando "La Colmenera" nel Sufreralieḷḷu. L'arribada de los visigodos supunxo, sicasí, una aceleración nel procesu de ruralización qu'aniciárase demientres l'Imperiu romanu. Esti declive urbanu continuó cola dominación musulmana, al nun tener el territoriu d'interés estratéxicu, militar o económicu.

Nel sieglu XI, repoblóse'l territoriu la provincia que taba despobláu. La xente nuevo qu'entamó vivir nes fasteres de l'actual provincia traxo consigo la llingua llionesa. En 1218, el rei llionés Alfonsu IX funda la Universidá de Salamanca. A la so muerte, en 1230, el Reinu Llionés pasa formar parte del de Castiella y con él Salamanca.

En 1833 la dixebra alministrativa de Javier Burgos significó'l desaniciu de los conceyos dando orixe a la organización d'anguaño de partíos xudiciales y conceyos. La Provincia de Salamanca, vió amenorgada la so estensión de 14.532 km² a 12.336 km² y fincó dixebrada n'ocho partíos: Salamanca, Béjar, Ciudad Rodrigo, Peñaranda de Bracamonte, Vitigudino, Alba de Tormes, Ledesma y Sequeiros. 

En 1936, el bandu Nacionalista trunfa na provincia.

En 1968 suprímense los Partíos Xudiciales d'Alba de Tormes, Ledesma y Sequeiros.

Comarques

 Comarca de Ciudad Rodrigo (Ciudad Rodrigo, El Campu d'Argañán, El Campu de Yeltes, El Campu d'Agadones, Campu de Robledo y El Rebollal)
 Comarca de Vitigudino (L'Abadengu, Les Arribes (La Rivera), Tierra de Vitigudino y La Ramaxería)
 L'Armuña
 Les Villes
 Tierra de Peñaranda y Les Guareñes
 Tierra de Ledesma
 Comarca de Guijuelo (Entesierres, Salvatierra y Altu Tormes)
 Tierra d'Alba
 Xerra de Béjar
 Sierra de Francia
 Campu Charru y La Güebra

Enantes de la reorganización provincial de Javier de Burgos en 1833 diversos conceyos de la comarca del Altu Tormes pertenecieron a la provincia de Salamanca.

 Mancomunidaes 

Los conceyos agrúpense en mancomunidaes pa xestionar servicios tales como l'augua o la puxarra. Un mesmu conceyu puede pertenecer, al empar, a estremaes mancomunidaes.

Éstes son les mancomunidaes rexistraes nel Ministeriu d'Alministraciones Públiques:

 Mancomunidad Aguas de Santa Teresa Mancomunidad Aguas Águeda-Azaba Mancomunidá Altu Ágeda Mancomunidá Altu Tormes Mancomunidá Arribes del Dueru Mancomunidad Azud de Villagonzalo de Tormes Mancomunidad Burguillos Mancomunidad Cabeza de Horno Mancomunidad Calvarrasa de Arriba-Terradillos Mancomunidá Campu Charru Mancomunidá Centru Dueru Mancomunidá L'Abadengo Mancomunidad Cuatro Caminos Mancomunidad Embalse de Béjar Mancomunidá Entesierres Mancomunidad de Guijuelo y su entorno comarcal Mancomunidá L'Armuña Mancomunidad Las Dehesas Mancomunidá Comarca de Ledesma Mancomunidad de Linares de Riofrío y su entorno Mancomunidá Margañán Mancomunidad Pantano de Santa Teresa Mancomunidá de Peñaranda Mancomunidá Puente La Unión Mancomunidad Riberas del Águeda, Yeltes y Agadón Mancomunidad Ruta de la Plata Mancomunidad Rutas de Alba Mancomunidá Sierra de Francia Mancomunidad Tierras del Tormes Mancomunidá de Vitigudino Mancomunidá Yeltes Mancomunidá Zona de Cantalapiedra y Les Villes

Enllace esternu: Mancomunidaes de la provincia de Salamanca  

 Partíos Xudiciales 
La provincia de Salamanca alcuéntrase anguaño dixebrada en 5 Partíos Xudiciales magar qu'antiguamente foron más cuyos escudos componen l'escudu provincial. Estos partíos son:

Béjar 
Ciudad Rodrigo
Peñaranda
Salamanca
Vitigudino

L'escudu de la Diputación Provincial, consideráu como escudu de la provincia, compónse polos escudos d'estos 5 conceyos.

Partíos xudiciales y conceyos que los componen

 Llingua y cultura 
La llingua falada mayoritariamente na provincia ye'l castellán, pero con una fondera y arraigonada influyencia del llionésOtras llinguas nela terra del castellanuEl Leonés en Salamanca cien años después en Les Arribes,Gramática histórica de la lengua asturiana. Fonética, fonología e introducción a la "morfosintaxis histórica." Jose Luís García Arias. Oviedo, ALLA, dic/2003. 978-84-8168-341-7Llorente Maldonado de Guevara, Antonio. Seis jornadas de encuesta dialeutal en Las Arribes del Duero. Homenaje a Alonso Zamora Vicente, Vol. 2, 1989. El Rebollal,Iglesias Ovejero, Ángel. El habla de El Rebollar. Diputación de Salamanca, 1982. y las Sierras de BéjarEL HABLA DE BÉJAR: LÉXICO. Autores: Manuel Antonio Marcos Casquero. Editores: Universidad Pontificia de Salamanca. Año de publicación: 1979. País: España. Idioma: Español. ISBN 84-00-04554-8 y Francia. En total, nun más de 1.900 persones falen llionés na provincia. Ye de solliñar la presencia del gallegoportugués nel conceyu de La Alamedilla.

Musicalmente en Salamanca tócase la chifla llionesa en cuasi toles comarques, sacante nes más al este onde tócase la dulzaina.

 Fiestes 
El patrón de la provincia ye San Mateo (21 de setiembre).

En la ciudá de Salamanca y arredolaes celébrase'l llunes d'auguas el llunes siguiente al llunes de Pascua.

 Gastronomía 
De la so gastronomía hai de solliñar, ente otros, el pernal de Guijuelo, con Denomación d'Orixe Protexida (DOP) y el fornazu, una empanada típica. Menos conocíu fuera de la rexón son el corderín, gorrafu o tostón asáu, el farinatu (procedente de Ciudad Rodrigo), el bollu maimón y los chochos de xema. Son típiques de la capital les sopes d'ayu y la chanfaina, platu d'arroz cocináu con callos, pates de corderu, sangre cocío y güevu duru. De Béjar ye de ran sonadía el calderiellu beḥarán (guisu de carne con pataques).

 Referencies 

Ver tamién
Llista de conceyos de Salamanca
Bandera de la provincia de Salamanca
Escudu de la provincia de Salamanca
Parque Natural d'Arribes del Dueru
Comarques de Castiella y Llión
Unión Deportiva Salamanca

 Enllaces esternos 

Categoría:Provincia de Salamanca